ddrg/super_eurlex huggingface dataset:
RÅDETS RESOLUTION

af 28. oktober 1999

om inddragelse af historien i Fællesskabets indsats på kulturområdet

(1999/C 324/01)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab, og

som tager følgende i betragtning:

(1) Europæisk samarbejde og integration bør baseres på kendskab til og beskyttelse af kulturel forskelligartethed og gensidig forståelse mellem folkeslagene i Europa; dette gælder i særdeleshed i forbindelse med den forestående udvidelse af Den Europæiske Union;

(2) den daglige tilværelse for Europas folk er præget af forskelligartede historiske erfaringer; kendskab til de fælles erfaringer og erindringer styrker båndene mellem borgerne i Europa og bidrager til at skabe en europæisk bevidsthed;

(3) Europa er også et værdifællesskab; europæisk integration baseret på de grundlæggende menneskerettigheder, retsstatsprincippet og demokrati er resultatet af en lang række historiske erfaringer, som i dag udgør vor fælles arv; kendskab til de europæiske folkeslags historie er med til at fæstne disse politiske principper og de tilgrundliggende værdier i borgernes bevidsthed;

(4) ved siden af skolernes undervisning i historie og humaniora - hvilket er medlemsstaternes ansvar - spiller bøger, fjernsyn, bøger, nye medier, museer, biblioteker, arkiver og filmmuseer en stadig vigtigere rolle i formidlingen af kendskabet til historien;

(5) på det ekspertmøde om behandlingen af europæisk historie i det 21. århundrede, som blev holdt den 25. og 26. januar 1999 i Bonn, drøftede man en lang række positive foranstaltninger, som skal fremme kendskabet til de europæiske folks historie, f.eks. ved

- at fremme oversættelser af historiske værker

- at tilskynde til udveksling af historiske dokumentarprogrammer mellem europæiske radio- og tv-udbydere

- at fremme tværeuropæisk samarbejde mellem historiske museer,

ER ENIGT OM

- behovet for at bidrage til, at Europas folk får bedre kendskab til hinandens historie og forskelligartede historiske erfaringer gennem et tættere samarbejde mellem medlemsstaterne og andre relevante institutioner;

- behovet for at inddrage historien ikke blot i foranstaltninger til fremme af kulturen, men også i andre støtteprogrammer, f.eks. på uddannelses- og forskningsområdet, idet der tages hensyn til behovet for sammenhæng og komplementaritet mellem Fællesskabets støtteforanstaltninger;

OPFORDRER KOMMISSIONEN TIL:

- ved gennemførelsen af det endnu ikke vedtagne enhedsinstrument for planlægning og finansiering af samarbejdet på kulturområdet, samt andre relevante instrumenter, at tage passende hensyn til historierelaterede projekter;

- at sørge for, at sådanne projekter i videst mulig udstrækning bliver tværeuropæiske for at forbedre kendskabet til og forståelsen for de europæiske folks historie, hvorved de i væsentlig grad medvirker til europæisk samarbejde og integration;

- at tilstræbe et tæt samarbejde med Europarådet og UNESCO i forbindelse med historierelaterede projekter;

- at sikre samordning mellem eksisterende programmer og aktiviteter på relevante områder.
BESLUTNING FRA DET RÅDGIVENDE UDVALG FOR EKSF OM EUROPA-KOMMISSIONENS VURDERING AF DE FORANSTALTNINGER, SOM MEDLEMSSTATERNE HAR TRUFFET TIL FORDEL FOR DERES KULMINEINDUSTRIER

(1999/C 321/08)

(vedtaget på det 347. plenarmøde den 15. oktober 1999, idet fem undlod at stemme)

DET RÅDGIVENDE UDVALG FOR EKSF

- det henviser til det standpunkt, som udvalget tidligere har givet udtryk for vedrørende den situation, som kulmineindustrien i Den Europæiske Union befinder sig i, og især til den erklæring, der blev vedtaget den 25. juni 1999 om kullets rolle i det 21. århundrede

- der henviser til Kommissionens rapport om anvendelsen af fællesskabsordningen for statsstøtte til kulindustrien i 1996 og 1997,

KONSTATERER FØLGENDE:

- Konklusionerne i Kommissionens rapport, hvor der bl.a. står, at "indenlandsk produceret kul somme tider er af ringere kvalitet end importeret kul", giver et skævt billede af situationen i den europæiske kulindustri, eftersom det modsatte også kunne være tilfældet.

- Rapportens tendentiøse konklusioner kan give et forkert indtryk: Kommissionen burde snarere lægge vægt på de bestræbelser, som den europæiske kulindustri gør for at levere kul af høj kvalitet og fremme en effektiv udnyttelse af kul.

- Konklusionerne er i modstrid med princippet om en ligevægtig energipolitik baseret på en bæredygtig udvikling, som forklaret i ovennævnte erklæring fra det rådgivende udvalg.

- Påstanden om, at statsstøtte får en slags "eget liv", og at "vaner bliver til fast praksis", er ukorrekt og lader hånt om den historiske udvikling, navnlig under oliekrisen i 70'erne og 80'erne, og om det faktum, at Kommissionen selv til stadighed har deltaget aktivt i gennemførelsen af fællesskabsordningen for statsstøtte - senest ved Kommissionens beslutning nr. 3632/93/EKSF, som udgør rammerne for alle medlemsstaternes kulpolitik frem til juli 2002 - samt om den enorme indsats, som industrien har gjort med hensyn til at reducere kapaciteten og arbejdsstyrken, hvilket er et klart bevis på, at sådanne dårlige vaner ikke eksisterer.

- Konklusionerne tager ikke hensyn til en objektiv vurdering af konsekvenserne for miljøet af hele produktionskæden for både EU-kul og importeret kul, sammenlignet med andre energikilder.

Det Rådgivende Udvalg for EKSF

- kan derfor ikke acceptere rapportens konklusioner i deres nuværende form

- opfordrer Kommissionen til at anerkende betydningen af fast brændsel for en fremtidig europæisk energipolitik og til at tage hensyn til disse bemærkninger i den næste rapport.
31999Y0917(02)

Meddelelse fra Kommissionen - Udnævnelse af et nyt medlem af Ekspertudvalget for Transit af Elektricitet gennem de Overordnede Net nedsat ved Kommissionens afgørelse 92/167/EØF (EØS-relevant tekst)



EF-Tidende nr. C 263 af 17/09/1999 s. 0003 - 0003
Kommissionens meddelelse om en teknisk tilpasning af metoden for fastsættelse af referencesatsen og kalkulationsrenten

(1999/C 241/09)

(EØS-relevant tekst)

Kommissionen vedtog den 2. juli 1997 en ny metode for fastsættelse og ajourføring af referencesatsen og kalkulationsrenten med virkning fra 1. august 1997. Medlemsstaterne blev underrettet om metoden ved brev af 18. august 1997, og meddelelsen om metoden blev offentliggjort i De Europæiske Fællesskabers Tidende C 273 af 9. september 1997.

Metoden fastsætter referencesatsen for hver enkelt medlemsstat på grundlag af vejlendende satser, der defineres som det månedlige gennemsnit af de femårige interbankrenter (swap), forhøjet med en tilpasningspræmie.

Som følge af overgangen til Den Økonomiske og Monetære Union den 1. januar 1999 og euroens anvendelse på de finansielle markeder har Kommissionen besluttet at foretage følgende tekniske tilpasninger:

1. Fra den 1. august 1999 bliver referencesatsen identisk for de 11 medlemsstater, der har indført euroen.

2. For disse lande vil den vejledende sats blive defineret som gennemsnittet af de femårige interbankrenter (swap) forhøjet med en præmie på 75 basispoint.

Alle de andre bestemmelser i meddelelsen af 9. september 1997 gælder fortsat.

Metoden for fastsættelse af referencesatsen for de medlemsstater, der ikke har indført euroen, forbliver uændret.
FORHØJELSE AF BANKENS KAPITAL

(1999/C 247/05)

1. Den 5. juni 1998 besluttede styrelsesrådet for Den Europæiske Investeringsbank med enstemmighed og med hjemmel i vedtægternes artikel 4, stk. 1, andet afsnit, artikel 4, stk. 3, og artikel 5, stk. 2, at forhøje Bankens kapital til 100 mia. EUR (EFT C 269 af 28.8.1998, s. 9; EFT L 21 af 28.1.1999, s. 26).

2. Ifølge denne beslutning fik 95549597250 EUR virkning fra den 1. januar 1999. Den resterende del skulle have virkning med tilbagevirkende kraft fra den 1. januar 1999, når de nationale parlamentariske procedurer var formelt afsluttet (EFT L 21 af 28.1.1999, s. 26).

3. Den 28. juni 1999 modtog Banken meddelelse om, at de parlamentariske procedurer var formelt afsluttet. Den resterende del af kapitalforhøjelsen har derfor fået virkning med tilbagevirkende kraft som anført ovenfor.

4. Bankens kapital udgør dermed 100 mia. EUR fra den 1. januar 1999.

5. Denne meddelelse offentliggøres kun til orientering.

Brian UNWIN

Formand

F. A. W. CARPENTER

Generalsekretær
KOMMISSIONENS UDTALELSE

af 27. juli 1999

vedrørende planen om at deponere radioaktivt affald fra driften af pilotkonditioneringsanlægget (PKA) i Gorleben, Niedersachsen, Forbundsrepublikken Tyskland i henhold til Euratom-traktatens artikel 37

(1999/C 224/03)

(Kun den tyske udgave er autentisk)

I overensstemmelse med Euratom-traktatens artikel 37 modtog Europa-Kommissionen den 3. februar 1999 almindelige oplysninger fra Forbundsrepublikken Tyskland om planen om at deponere radioaktivt affald fra driften af pilotkonditioneringsanlægget (PKA) i Gorleben, Niedersachsen.

På grundlag af disse oplysninger og den tyske regerings efterfølgende forklaringer af visse aspekter og efter høring af ekspertgruppen har Kommissionen udfærdiget følgende udtalelse.

a) Afstandene mellem anlægget og de nærmeste medlemsstater er hhv. ca. 170 km til Danmark og 250 km til Nederlandene.

b) Under normale driftsbetingelser er det ikke sandsynligt, at udledning af flydende og luftformige stoffer vil forårsage, at befolkningen i andre medlemsstater udsættes for nogen betydelig sundhedsmæssig risiko.

c) Fast radioaktivt affald fra anlæggets drift oplagres eller deponeres i et godkendt depot i Tyskland (det midlertidige lageranlæg (BLG) i nærheden af PKA).

d) I tilfælde af uplanmæssig udledning af radioaktivt affald som følge af uheld af den type og det omfang, der er omtalt i de almindelige oplysninger, ville de doser, som befolkningen i andre medlemsstater efter al sandsynlighed ville blive udsat for, ikke fra et sundhedsmæssigt synspunkt være betydelige.

Kommissionen er som konklusion af den mening, at iværksættelsen af planen om at deponere radioaktivt affald fra driften af pilotkonditioneringsanlægget (PKA) i Gorleben, både under normal drift og i tilfælde af uheld af den type og det omfang, der er omtalt i de almindelige oplysninger, efter al sandsynlighed ikke vil medføre betydelig sundhedsfarlig forurening af en anden medlemsstats vand, jord og luftrum.
Meddelelse fra Kommissionen vedrørende proceduren i artikel 1.4 i Rådets direktiv 96/67/EF (EØS-relevant tekst)



EF-Tidende nr. C 022 af 26/01/2000 s. 0008 - 0010



Meddelelse fra Kommissionen vedrørende proceduren i artikel 1.4 i Rådets direktiv 96/67/EF (2000/C 22/05) (EØS-relevant tekst) Vedrørende artikel i Rådets direktiv 96/67/EF af 15. oktober 1996 om adgang til ground handling-markedet i Fællesskabet lufthavne(1) vil Kommissionen offentliggøre en liste over de i denne artikel omhandlede lufthavne(2). >TABELPOSITION> (1) EFT L 272 af 25.10.1996, s. 36. (2) Ingen lufthavn er helt i overensstemmelse med kriteriet i artikel 1, stk. 1, litra c), andet afsnit i direktivet.
32000Y0126(01)

Oversigt over udnævnelser foretaget af Rådet (Oktober, november og december 1999) (det sociale område)



EF-Tidende nr. C 022 af 26/01/2000 s. 0001 - 0001
DEN ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING

(2000/C 27/08)

I forbindelse med de årlige gennemsnitlige udgifter tages der ikke hensyn til nedsættelsen på 20 % i henhold til artikel 94, stk. 2, og artikel 93, stk. 2, i Rådets forordning (EØF) nr. 574/72.

Den gennemsnitlige nettoudgift pr. måned er blevet nedsat med 20 %.

GENNEMSNITLIGE UDGIFTER TIL NATURALYDELSER - 1996(1)

I. Anvendelse af artikel 94 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1996 til familiemedlemmer i henhold til artikel 92, stk. 2, i Rådets forordning (EØF) nr. 1408/71, bør de nedenfor gennemsnitlige udgifter anvendes:

>TABELPOSITION>

II. Anvendelse af artikel 95 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1996 i henhold til bestemmelserne i artikel 28 og 28a i forordning (EØF) nr. 1408/71, bør de nedenfor anførte gennemsnitlige udgifter anvendes:

>TABELPOSITION>

GENNEMSNITLIGE UDGIFTER TIL NATURALYDELSER - 1997(2)

I. Anvendelse af artikel 94 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1997 til familiemedlemmer i henhold til artikel 19, stk. 2, i forordning (EØF) nr. 1408/71, bør de nedenfor gennemsnitlige udgifter anvendes:

>TABELPOSITION>

II. Anvendelse af artikel 95 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1997 i henhold til bestemmelserne i artikel 28 og 28a i forordning (EØF) nr. 1408/71, bør de nedenfor anførte gennemsnitlige udgifter anvendes:

>TABELPOSITION>

GENNEMSNITLIGE UDGIFTER TIL NATURALYDELSER - 1998

I. Anvendelse af artikel 94 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1998 til familiemedlemmer i henhold til artikel 19, stk. 2, i forordning (EØF) nr. 1408/71, bør de nedenfor gennemsnitlige udgifter anvendes:

>TABELPOSITION>

II. Anvendelse af artikel 95 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1998 i henhold til bestemmelserne i artikel 28 og 28a i forordning (EØF) 1408/71, bør de nedenfor anførte gennemsnitlige udgifter anvendes:

>TABELPOSITION>

(1) Gennemsnitlige udgifter Spanien og Luxembourg: EFT C 303 af 2.10.1998;

gennemsnitlige udgifter Belgien, Irland, Nederlandene og Portugal: EFT C 56 af 26.2.1999;

gennemsnitlige udgifter Tyskland, Østrig og Det Forenede Kongerige: EFT C 228 af 11.8.1999.

(2) Gennemsnitlige udgifter Spanien: EFT C 228 af 11.8.1999.
Ny dommer ved Domstolen tiltrådt



EF-Tidende nr. C 020 af 22/01/2000 s. 0001 - 0001



Ny dommer ved Domstolen tiltrådt (2000/C 20/01) Efter at Antonio Mario La Pergola ved afgørelse truffet af repræsentanterne for regeringerne for De Europæiske Fællesskabers medlemsstater den 24. november 1999(1) er blevet udnævnt til dommer ved De Europæiske Fællesskabers Domstol, er han tiltrådt den 15. december 1999. (1) EFT L 307 af 2.12.1999, s. 57.
DEN EUROPÆISKE CENTRALBANKS UDTALELSE

af 6. juli 1998

efter anmodning fra Europa-Kommissionen i henhold til artikel 5, stk. 3, i Rådets forordning (EF) nr. 2494/95 og artikel 109 L, stk. 2, i traktaten om oprettelse af Det Europæiske Fællesskab om udkast til Kommissionens forordning (EF) med hensyn til minimumsstandarder for behandling af tariffer inden for det harmoniserede forbrugerprisindeks

(CON/98/33)

(2000/C 14/08)

1. Den 10. juni 1998 modtog Den Europæiske Centralbank (ECB) en anmodning fra Europa-Kommissionen om en ECB-udtalelse om udkast til Kommissionens forordning (EF) om ovennævnte emne (i det følgende benævnt "forordningsudkastet"). Et dokument med referencenummer "SG(98) D/165386" indeholdende forordningsudkastet blev ligeledes sendt til ECB.

2. Formålet med forordningsudkastet er at etablere minimumsstandarder for behandlingen af tariffer inden for det harmoniserede forbrugerprisindeks. Tarifpriser kan have en afgørende indflydelse på udviklingen i forbrugerprisindeks, da både prisændringerne og vægtene for de berørte poster ofte er betydelige. På grund af de store proceduremæssige forskelle i behandlingen af tarifpriser i forbrugerprisindeks er de en mulig kilde til, at der ikke kan opnås sammenlignelighed.

3. ECB støtter de af Europa-Kommissionen foreslåede foranstaltninger.

4. Denne udtalelse offentliggøres i De Europæiske Fællesskabers Tidende.

Udfærdiget i Frankfurt am Main, den 6. juli 1998.

Willem F. DUISENBERG

Formand for ECB
Beslutninger truffet af Domstolen den 14. december 1999

(2000/C 20/02)

Den 14. december 1999 har De Europæiske Fællesskabers Domstol truffet følgende beslutninger:

Dommer A.M. La Pergola's tilknytning til afdelinger

Dommer A.M. La Pergola tilknyttes Fjerde og Femte Afdeling.

Fjerde og Femte Afdelings sammensætning

1. Fjerde og Femte Afdelings sammensætning er for perioden 15. december 1999 til 6. oktober 2000 fastsat således:

Fjerde Afdeling

Afdelingsformand D.A.O. Edward

og dommerne P.J.G. Kapteyn, A.M. La Pergola og H. Ragnemalm

Femte Afdeling

Afdelingsformand D.A.O. Edward

og dommerne P.J.G. Kapteyn, A.M. La Pergola, H. Ragnemalm, P. Jann, L. Sevon og M. Wathelet.

2. Domstolen har følgelig besluttet at ændre punkt 2 og 3 i sin beslutning af 6. oktober 1999 om afdelingernes sammensætning(1) således:

"2. I sager, der henvises til Tredje og Fjerde Afdeling (hvortil der er knyttet fire dommere), sammensættes disse af afdelingsformanden, den refererende dommer samt en tredje dommer, der udpeges efter rækkefølgen på en liste, som svarer til anciennitetsrækkefølgen, og hvis udgangspunkt ændres med ét navn for hvert almindeligt møde.

3. Med henblik på udpegelse af de fem dommere, der skal deltage i påkendelsen af sager, som henvises til en stor afdeling, dvs. Femte og Sjette Afdeling (hvortil der er knyttet syv dommere), udfærdiges der en liste gældende for hele retsåret. På denne liste opføres alle de dommere, der er knyttet til den pågældende afdeling, bortset fra afdelingsformanden, i nedennævnte rækkefølge:

a) først de dommere, der er tilknyttet den lille afdeling med fire dommere, i anciennitetsrækkefølge

b) derefter de dommere, der er tilknyttet den anden lille afdeling, i anciennitetsrækkefølge.

I hver sag sammensættes den store afdeling af:

- afdelingsformanden

- den refererende dommer

- tre dommere, der udpeges efter rækkefølgen på den pågældende liste, idet udgangspunktet ændres med ét navn for hvert almindeligt møde.

I tilfælde af en eller flere dommeres forfald træder en anden dommer i vedkommendes sted, hvorved listen følges. Er det imidlertid afdelingsformanden for en stor afdeling, som har forfald, skal han søges erstattet af afdelingsformanden for den lille afdeling.

Skønner Domstolen eller en afdeling, at flere sager bør påkendes samlet (uanset om der formelt er truffet bestemmelse om sagernes forening), foretages påkendelsen af den sammensætning af dommere, som er udpeget til at påkende den af sagerne, som først er blevet behandlet på et almindeligt møde."

3. Endvidere er de lister for fastlæggelsen af Fjerde og Femme Afdelings sammensætning, der følger af punkt 4 i Domstolens beslutning af 6. oktober 1999, for perioden 15. december 1999 til 6. oktober 2000 blevet ændret således:

Fjerde Afdeling

(Afdelingsformand: D.A.O. Edward)

Dommer P.J.G. Kapteyn, Dommer A.M. La Pergola og Dommer H. Ragnemalm

Femte Afdeling

(Afdelingsformand: D.A.O. Edward)

Dommer P.J.G. Kapteyn, Dommer A.M. La Pergola, Dommer H. Ragnemalm, Dommer P. Jann, Dommer L. Sevón og Dommer M. Wathelet.

(1) EFT C 333 af 20.11.1999, s. 1.
Meddelelse fra Kommissionen - Videreførelse af fællesskabsrammebestemmelserne for statsstøtte til miljøbeskyttelse



EF-Tidende nr. C 014 af 19/01/2000 s. 0008 - 0008



Videreførelse af fællesskabsrammebestemmelserne for statsstøtte til miljøbeskyttelse (2000/C 14/07) Kommissionen vedtog i 1994 fællesskabsrammebestemmelserne for statsstøtte til miljøbeskyttelse(1), som udløber den 31. december 1999. Kommissionen besluttede den 22. december 1999 at videreføre disse rammebestemmelser indtil 30. juni 2000 undtagen for landbrugsprodukternes vedkommende. Kommissionen godkendte den 24. november 1999 rammebestemmelserne for statsstøtte i landbrugssektoren, som bl.a. omfatter støtte til miljøbeskyttelse. (1) EFT C 72 af 10.3.1994, s. 3.
32000Y1013(02)R(03)

Berigtigelse til liste over bemyndigede organer udpeget af medlemsstaterne of EFTA-landene (EØS-medlemsstater) (EFT C 292 af 13.10.2000)



EF-Tidende nr. C 102 af 31/03/2001 s. 0022 - 0022
Berigtigelse til liste over bemyndigede organer udpeget af medlemsstaterne og EFTA-landene (EØS-medlemsstater)

(De Europæiske Fællesskabers Tidende C 292 af 13. oktober 2000)

(2001/C 39/10)

Side 92 , "Liste over bemyndigede organer i forbindelse med direktiv 97/23/EF (Trykbærende udstyr)", organet "AIB-Vinçotte International", med identifikationsnummeret 0026: I fjerde og femte kolonne tilføjes: >TABELPOSITION>

Side 201 , "Liste over bemyndigede organer i forbindelse med direktiv 1999/5/EF (Radio- og teleterminaludstyr samt gensidig anerkendelse af udstyrets overensstemmelse": Følgende bemyndigede organer tilføjes:

>TABELPOSITION>
Berigtigelse til liste over bemyndigede organer udpeget af medlemsstaterne og EFTA-landene (EØS-medlemsstater) (EFT C 292 af 13.10.2000)



EF-Tidende nr. C 338 af 29/11/2000 s. 0022 - 0023



Berigtigelse til liste over bemyndigede organer udpeget af medlemsstaterne og EFTA-landene (EØS-medlemsstater) (De Europæiske Fællesskabers Tidende C 292 af 13. oktober 2000) (2000/C 338/14) Side 18, "Liste over bemyndigede organer i forbindelse med direktiv 89/336/EØF": - Det bemyndigede organ "Hoofddirectie Telecommunicatie en Post" med identifikationsnummeret 0167 slettes. - Følgende bemyndigede organer tilføjes: ">TABELPOSITION>" Side 53, "Liste over bemyndigede organer i forbindelse med direktiv 95/16/EF": - Følgende bemyndigede organer tilføjes: ">TABELPOSITION>" - Til organet "Konhef VZW" med identifikationsnummeret 0683 tilføjes i fjerde og femte kolonne: >TABELPOSITION> Side 8 ("Simple trykbeholdere"), 67 ("Elevatorer") og 163 ("Maskiner"), adressen for organet "Istituto di Certificazione Industriale per la Meccanica (ICIM)" med identifikationsnummeret 0425: - i stedet for: "Via Giardino, 4," - læses: "Piazza Diaz, 2".
32000Y0503(02)R(01)

Berigtigelse til meddelelse til Fællesskabets importører af visse varer med oprindelse i Folkerepublikken Kina, som er undergivet kvantitative kontingenter (EFT C 123 af 3.5.2000)



EF-Tidende nr. C 130 af 11/05/2000 s. 0014 - 0014
Meddelelse fra Forbundsrepublikken Tyskland

(2000/C 67/04)

(EØS-relevant tekst)

1. I medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har Forbundsrepublikken Tyskland besluttet fra den 1. juli 2000 at indføre forpligtelse til offentlig tjeneste vedrørende ruteflyvning mellem Erfurt og Berlin/Tempelhof, Erfurt og Hamburg og Erfurt og Köln/Bonn.

2. Forpligtelsen til offentlig tjeneste er som følger:

2.1. Mindste antal beflyvninger

Luftfartsselskabet skal beflyve ruten regelmæssigt, dvs. med en flyvning om morgenen og om aftenen. Det indebærer en returflyvning om morgenen mellem kl. 6.00 og kl. 10.00 og en returflyvning om aftenen mellem kl. 15.00 og kl. 22.00 mellem oprindelsesstedet og destinationen og retur. Om fredagen kan aftenafgangen finde sted efter kl. 13.00. Denne forsyningspligt gælder hele året. Beflyvningen kan dog begrænses i perioden mellem jul og nytår.

2.2. Kapacitet

Ruten beflyves med et fly med mindst 18 pladser.

2.3. Flytype

Flyvningerne fra og til Erfurt Lufthavn skal foretages i henhold til instrumentflyvningsreglerne (Instrument Flying Rules, IFR).

Flyets kabine skal have en passende fri højde.

2.4. Billetpriser

Den maksimale fulde enkeltbilletpris for de enkelte ruter andrager 170 DEM (86,92 EUR) plus 0,50 DM (0,26 EUR) pr. kilometer i linear afstand mellem de relevante lufthavnsreferencepunkter.

2.5. Driftens kontinuitet

Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 2 % af det anslåede antal flyvninger om året.

3. Luftfartsselskaberne vil blive underrettet om, at ruteflyvningerne gives i udbud, og at kontrakterne vil blive tildelt med virkning fra den 1. juli 2000. Der vil snarest blive offentliggjort en udbudsmeddelelse i De Europæiske Fællesskabers Tidende i henhold til artikel 4, stk. 1, litra d), i forordning (EØF) nr. 2408/92.

Yderligere oplysninger kan indhentes hos:

Thüringer Ministerium für Wirtschaft, Arbeit und Infrastruktur

Postfach 242

D - 99005 Erfurt

Tlf. (49-361) 379 75 40

Fax (49-361) 379 75 09